Plijout a ra beajiñ dezhañ, met e  pep lec'h e vez adkavet an hevelep tra gantañ. N'eus netra brav tro-dro d'ar porzh-houarn. Ha n'eus taksi ebet amañ. Petra eo ar gêr-mañ ? N'eo ket diaes kavout ul leti, d'an nebeutañ. "An ti-gar", "An erru", "Ar veaj", "Ar Marc'h-du", nag a ijin. Dao d'ar Marc'h-du, an trenioù kozh a blij dezhañ. Ur gambr vihan en deus, prop ha kempenn. Mat eo ar gwele, liñselioù naet. Met n'eo ket skuizh, kousket en deus en tren.